KOMISIJOS SPRENDIMAS
2006 m. gruodžio 14 d.
iš dalies keičiantis Sprendimą 2006/698/EB bei pratęsiantis jo taikymo laikotarpį
(pranešta dokumentu Nr. C(2006) 5783)
(Tekstas svarbus EEE)
(2006/931/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (1), ypač į jo 53 straipsnio 1 dalies b punktą,
kadangi:
(1)
2006 m. spalio 16 d. Komisijos sprendimas 2006/698/EB dėl neatidėliotinų priemonių, taikomų žuvininkystės produktams, importuotiems iš Brazilijos ir skirtiems vartoti žmonėms (2), baigia galioti 2006 m. gruodžio 31 d.
(2)
Brazilijos valdžios institucijos neseniai ėmėsi priemonių dėl Bendrijos inspektorių nustatytų higienos trūkumų apdorojant žuvininkystės produktus.
(3)
Tačiau siekiant patikrinti, kaip šios priemonės įgyvendinamos, reikia atlikti papildomą Bendrijos patikrinimą Brazilijoje.
(4)
Siekiant apsaugoti vartotojų sveikatą, būtina pratęsti Sprendime 2006/698/EB numatytų priemonių galiojimą, kol bus patvirtinta, kad nustatyti trūkumai buvo pašalinti Brazilijos valdžios institucijų priemonėmis.
(5)
Todėl reikėtų atitinkamai iš dalies pakeisti Sprendimą 2006/698/EB.
(6)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2006/698/EB 6 straipsnyje data „2006 m. gruodžio 31 d.“ pakeičiama data „2007 m. birželio 30 d.“
2 straipsnis
Šis sprendimas skirtas valstybėms narėms.
Priimta Briuselyje, 2006 m. gruodžio 14 d.